El president de la Generalitat oferix una recepció oficial a la Banda Primitiva pel seu bicentenari
07 de maig de 2019

El president de la Generalitat Valenciana, Ximo Puig, ha rebut al president de l’Ateneu Musical i d’Ensenyament Banda Primitiva de Llíria, Jose Luis Pérez, i a altres membres de la junta directiva de la societat, amb motiu de la commemoració del bicentenari de la societat.

L’alcalde de Llíria, Manolo Civera, i representants de la Corporació municipal han acompanyat als directius del Clarín en la recepció, que ha tingut lloc este matí al Palau de la Generalitat.

Durant la recepció, el president de la Banda Primitiva li ha fet entrega al cap del Consell de la insígnia d’or de la societat, en reconeixement per la concessió del títol de President d’Honor que la junta directiva del Clarín va aprovar el passat mes de novembre.